Vyetnam

Vyetnam (Vyetnamsa: Việt Nam), or Sosyalistali Jumhuri Vyetnam (Vyetnamsa: Cộng hòa xã hội chủ nghĩa Việt Nam) fol resmi name, is dexa in sudeli dongoli Asia. Vyetnam is 67yum maxim peryajepul dexa in globa, ji har max kom 102 mega insan, Vyetnam is 16yum maxim demojepul dexa in globa.

Histori
Vyetnam le ikawkalcu of Franse fe 2 de mesi 9, 1945. Fe 1954, dexa le disbagecu cel in Sudeli Vyetnam ji Utarali Vyetnam, ji fe 1956–1975, oto le jento Vyetnamli Jange hu da le triunfacu fal Utarali Vyetnam.

Demo
Demoje de Vyetnam is 102 789 598 (tahmini fe 2021), or person/km². Fe 2021, 38.1% fe ogartim is xaheryen. Fe 2021, 8.838 mega insan ogar fe Xaher Ho Ci Min (Vyetnamsa: Thành phố Hồ Chí Minh), maxim dayo xaher in Vyetnam, ji 4.875 mega insan ogar fe cuyoxaher Hanoy (Vyetnamsa: Hà Nội).

37.83% fe ogartim is minmo lawo kom 25 nyan (tahmini fe 2020). Demoje nyanli xunjan fe 1% (tahmini fe 2021). 3.11% fe demo beergokal, hu da 42yum in globa (tahmini fe 2018).

Resmi basa de Vyetnam is Vyetnamsa (Tiếng Việt), ji alo basa is Cungwosa, Englisa, Fransesa ji Kampucisa. Dini de 7.5% fe demoje is Kristoismo, ji 81.8% fe demoje no pratika he ban dini (tahmini fe 2009).

Geografi
Peryaje de Vyetnam is 331 210 km² (67yum maxim dayo dexa), dacu un ofdua dayoje de Franse. Sui koberi 21 140 km² of peryaje. Vyetnam loka intre Cungwo (1297 km fe dexali byen), Kampuci (1158 km) ji Lao (2161 km), ji to hare 3444 km fe kosta ton Bahari Sudeli Cungwo, Gulfo Tay ji Gulfo Tonkin.

Maxim gao loka is Fansipan (Vyetnamsa: Phan Xi Păng) fe 3144 m ji maxim cote loka is Bahari Sudeli Cungwo fe 0 m. Nongyoli geo koberi dacu 34.8% fe peryaje ji drevolar koberi dacu 45% fe peryaje (tahmini fe 2018).

Krasia
Presidiyen Nguyễn Xuân Phúc is dexakef xorfe 5 de mesi 4, 2021 ji Phạm Minh Chính is krasiakef xorfe 5 de mesi 4, 2021. Moy lima nyan, newe presidiyen beseleti fal Nasyonli Tonatatim, ji newe krasiakef bejeni fal presidiyen ji besigi fal Nasyonli Tonatatim.

Lista fe dexakef:
 * 1) Tôn Đức Thắng (2 de mesi 7, 1976 – 30 de mesi 3, 1980)
 * 2) Nguyễn Hữu Thọ (30 de mesi 3, 1980 – 4 de mesi 7, 1981)
 * 3) Trường Chinh (4 de mesi 7, 1981 – 18 de mesi 6, 1987)
 * 4) Võ Chí Công (18 de mesi 6, 1987 – 22 de mesi 9, 1992)
 * 5) Lê Đức Anh (23 de mesi 9, 1992 – 24 de mesi 9, 1997)
 * 6) Trần Đức Lương (24 de mesi 9, 1997 – 27 de mesi 6, 2006)
 * 7) Nguyễn Minh Triết (27 de mesi 6, 2006 – 25 de mesi 7, 2011)
 * 8) Trương Tấn Sang (25 de mesi 7, 2011 – 2 de mesi 4, 2016)
 * 9) Trần Đại Quang (2 de mesi 4, 2016 – 21 de mesi 9, 2018)
 * 10) Đặng Thị Ngọc Thịnh (21 de mesi 9, 2018 – 23 de mesi 10, 2018)
 * 11) Nguyễn Phú Trọng (23 de mesi 10, 2018 – 5 de mesi 4, 2021)
 * 12) Nguyễn Xuân Phúc (5 de mesi 4, 2021 – nunya)

Lista fe estato
Vyetnam hare 58 estato ji lima xaherli estato.

Exli bindetul

 * Resmi netedom fe Krasiatim fe Vyetnam
 * Resmi netedom fe Komunistali Taraftim fe Vyetnam
 * Resmi netedom fe turiya